ඒ සමඟ ඌව පළාත් ආණ්ඩුකාර ඒ.ජේ.එම්. මුසම්මිල් මහතා අතිවිශේෂ ගැසට් නිවේදනයක් නිකුත් කරමින් සදහන් කලේ සංශෝධන සහිතව හෝ නැවත සළකා බැලීමට එම අයවැයම නැවත ඉදිරිපත් කළ යුතු බවයි.එම අවස්ථාවත් පරාජයට පත් වුවහොත් නගරාධිපතිවරයා සිය ධුරයෙන් ඉල්ලා අස් වූ ලෙස සලකන බවත් එහි සදහන්.මෙම ගැසට් නිවේදනයට එරෙහිව එක්සත් ජාතික පක්ෂ නාගරික මන්ත්‍රී රවී සුරේෂ් මහතා බදුල්ල මහාධිකරණයේ නඩුවක් ගොනු කලා.පසුගියදා එය විභාගයට ගත් මහාධිකරණ විනිසුරුවරයා නියෝග කලේ අදාළ ගැසට් නිවේදනය තාවකාලිකව අත්හිටුවන ලෙසයි.නැවත මෙම නඩුව අද කැඳවූ අවස්ථාවේ එය ලබන 25 වනදා දක්වා කල් තැබීමට මහාධිකරණ විනිසුරුවරයා නියෝග කලා.එතෙක් අදාළ ගැසට් නිවේදනය තාවකාලිකව අත්හිටුවීමට ලබා දුන් නියෝගයත් දීර්ඝ කෙරුණා.කෙසේවෙතත් විපක්ෂයේ නාගරික මන්ත්‍රීවරුන් චෝදනා කරන්නේ මෙම නඩුව මුල්කරගනිමින් නගරාධිපතිවරයා අයවැය ඉදිරිපත් කිරීම මගහරිමින් සිටින බවයි.